Κυβέρνηση Τάσσου Παπαδόπουλου 2003

Η **Κυβέρνηση Τάσσου Παπαδόπουλου**  (28 Φεβρουαρίου 2003 - 28 Φεβρουαρίου 2008) ήταν η 10η κυβέρνηση της Κύπρου.

## Ιστορικό
Η Κυβέρνηση Τάσσου Παπαδόπουλου προέκυψε μετά από τις προεδρικές εκλογές του 2003, στις οποίες ο Τάσσος Παπαδόπουλος εξελέγη Πρόεδρος της Κυπριακής Δημοκρατίας με ποσοστό 51,51%, διαδεχόμενη την Κυβέρνηση Γλαύκου Κληρίδη 1998. Ο Τάσσος Παπαδόπουλος είχε τη στήριξη του ΑΚΕΛ, του ΔΗΚΟ, της ΕΔΕΚ και του Κινήματος Οικολόγων.

Η τελετή εγκατάσταση του Τάσσου Παπαδόπουλου και η διαβεβαίωση του έγιναν στις 28 Φεβρουαρίου 2003 σε ειδική συνεδρία της Βουλής των Αντιπροσώπων. Την επόμενη μέρα ανακοινώθηκαν οι υπουργοί και έδωσαν τη νενομισμένη διαβεβαίωση.

## Σύνθεση
### Χρονοδιάγραμμα σύνθεσης

### Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:

### Αλλαγές 2004
Τον Απρίλιο του 2004 παραιτήθηκε ο Υπουργός Συγκοινωνιών και Έργων Κίκης Καζαμίας λόγω διαφωνιών σχετικά με το δημοψήφισμα για το σχέδιο Ανάν. Την θέση του ανέλαβε προσωρινά ο Γιώργος Λιλλήκας παράλληλα με τα καθήκοντα του ως Υπουργού Εμπορίου. Επιπρόσθετα, την 1η Μαΐου 2004 η Κύπρος έγινε μέλος της Ευρωπαϊκής Ένωσης και ο Υπουργός Οικονομικών Μάρκος Κυπριανού διορίστηκε ως Ευρωπαίος Επίτροπος για τον Οικονομικό Προγραμματισμό και τον Προϋπολογισμό. Στις 18 Μαΐου 2004 ο Τάσσος Παπαδόπουλος προέβη σε μερικό ανασχηματισμό της κυβέρνησης. Οι νέοι υπουργοί ήταν:

* στη θέση του Υπουργού Οικονομικών διορίστηκε ο Μάκης Κεραυνός
* στη θέση του Υπουργού Εργασίας και Κοινωνικών Ασφαλίσεων διορίστηκε ο Χρίστος Ταλιαδώρος
* στη θέση του Υπουργού Συγκοινωνιών και Έργων διορίστηκε ο Χάρης Θράσου

Στις 24 Νοεμβρίου 2004 η Υπουργός Υγείας Ντίνα Ακκελίδου παραιτήθηκε. Στη θέση της ανέλαβε προσωρινά ο Υπουργός Εσωτερικών Ανδρέας Χρίστου. Την 1η Φεβρουαρίου διορίστηκε Υπουργούς Υγείας ο Ανδρέας Γαβριηλίδης.

### Αλλαγές 2005
Στις 30 Αυγούστου 2005 ο Υπουργός Οικονομικών Μάκης Κεραυνός για να αναλάβει τη θέση του Ανώτατου Εκτελεστικού Διευθυντή στην Ελληνική Τράπεζα. Στη θέση του διορίστηκε ο Μιχάλης Σαρρής.

### Αλλαγές 2006
Στις 15 Ιανουαρίου 2006 ο Κυβερνητικός Εκπρόσωπος Κύπρος Χρυσοστομίδης παραιτήθηκε επειδή έθεσε υποψηφιότητα για βουλευτής. Στη θέση του διορίστηκε ο Γιώργος Λιλλήκας, ο οποίος ασκούσε τα καθήκοντα του παράλληλα με τα καθήκοντα του ως Υπουργού Εμπορίου, Βιομηχανίας και Τουρισμού.

Στις 8 Ιουνίου 2006 ο Τάσσος Παπαδόπουλος προέβη σε μερικό ανασχηματισμό της κυβέρνησης. Οι νέοι υπουργοί ανέλαβαν καθήκοντα στις 13 Ιουνίου 2006. Οι νέοι υπουργοί ήταν:

* στη θέση του Υπουργού Άμυνας διορίστηκε ο Φοίβος Κλόκκαρης
* στη θέση του Υπουργού Γεωργίας, Φυσικών Πόρων και Περιβάλλοντος διορίστηκε ο Φώτης Φωτίου
* στη θέση του Υπουργού Δικαιοσύνης και Δημόσιας Τάξεως διορίστηκε ο Σοφοκλής Σοφοκλέους
* στη θέση του Υπουργού Εμπορίου, Βιομηχανίας και Τουρισμού διορίστηκε ο Αντώνης Μιχαηλίδης
* στη θέση του Υπουργού Εξωτερικών διορίστηκε ο Γιώργος Λιλλήκας
* στη θέση του Υπουργού Εργασίας και Κοινωνικών Ασφαλίσεων διορίστηκε ο Αντώνης Βασιλείου
* στη θέση του Υπουργού Υγείας διορίστηκε ο Χάρης Χαραλάμπους
* στη θέση του Κυβερνητικού Εκπροσώπου o Χριστόδουλος Πασιαρδής (παράλληλα με τα καθήκοντα του ως Υφυπουργός Παρά τω Προέδρω).

Στις 6 Σεπτεμβρίου 2006 ο Υπουργός Άμυνας Φοίβος Κλόκκαρης παραιτήθηκε για λόγους υγείας. Στη θέση του διορίστηκε ο Νίκος Συμεωνίδης.

Στις 8 Σεπτεμβρίου 2006 ο Υπουργός Εσωτερικών Ανδρέας Χρίστου παραιτήθηκε για να διεκδικήσει το αξίωμα του Δημάρχου Λεμεσού. Στη θέση του διορίστηκε ο Νεοκλής Συλικιώτης.

### Αλλαγές 2007
Στις 17 Ιανουαρίου 2007 ο Υπουργός Παιδείας και Πολιτισμού Πεύκιος Γεωργιάδης απεβίωσε. Στη θέση του διορίστηκε προσωρινά ο Νεοκλής Συλικιώτης, παράλληλα με τα καθήκοντα του ως Υπουργού Εσωτερικών. Στις 20 Φεβρουαρίου 2007 διορίστηκε Υπουργός Παιδείας και Πολιτισμού ο Άκης Κλεάνθους.

Στις 3 Μαΐου 2007 ο Υπουργός Άμυνας Νίκος Συμεωνίδης απεβίωσε. Στη θέση του διορίστηκε ο Χριστόδουλος Πασιαρδής. Στη θέση του Κυβερνητικού Εκπροσώπου διορίστηκε ο Βασίλης Πάλμας και στη θέση του Υφυπουργού Παρά τω Προέδρω διορίστηκε ο Γεώργιος Χατζηαναστασίου.

Στις 15 Ιουλίου 2007 παραιτήθηκαν οι Υπουργοί Υγείας, Συγκοινωνιών και Έργων, Εσωτερικών και Εξωτερικών που είχαν προταθεί από το ΑΚΕΛ, μετά την απόφαση του κόμματος να διεκδικήσει την προεδρία της δημοκρατίας στις εκλογές του 2008 με τον Δημήτρη Χριστόφια και όχι να υποστηρίξει τον Τάσσο Παπαδόπουλο για δεύτερη θητεία. Στη θέση τους διορίστηκαν οι:

* Υπουργός Εξωτερικών η Ερατώ Κοζάκου Μαρκουλλή
* Υπουργός Εσωτερικών ο Χρίστος Πατσαλίδης
* Υπουργός Υγείας ο Κώστας Καδής
* Υπουργός Συγκοινωνιών και Έργων η Μαρία Μαλακτού Παμπαλλή.

## Παραπομπές

Παπαδοπουλου Τασσου 2003